Downloaded from YTS.MX
Official YIFY movies site: YTS.MX
अधिकृत पूर्व में जर्मन पुलिस, 1942।
वे यहाँ जीते हुए क्षेत्रों पर जर्मन शासन लागू करने आए हैं।
वे कर्मठतापूर्वक आदेशों का पालन करते हैं।
उन्हें एक विशेष काम पूरा करना है।
हज़ारों यहूदियों को इकट्ठा करके उन्हें गोली मारने का।
क़रीब से।
इतिहासकारों और अन्य विशेषज्ञों ने उन आदमियों पर व्यापक अनुसंधान किया
जिन्होंने गोलियाँ चलाई थीं।
वे जानना चाहते हैं कि इस तरह की सामूहिक हत्या कैसे हुई।
और उनके सामने एक आश्चर्यजनक खुलासा हुआ।
उन्हें मारने की ज़रूरत नहीं थी।
उन्हें आदेश मानने की ज़रूरत नहीं थी।
अगर तुममें यह कहने की हिम्मत होती कि "मैं गोली नहीं चला सकता,"
तो शायद तुम्हें डरपोक माना जाता,
शायद तुम्हारा नाम ख़राब हो जाता,
पर तुम्हें कोई कड़ी सज़ा नहीं दी जाती।
युद्ध के बीस साल बाद,
हैमबर्ग पुलिस यूनिट द्वारा की गई हत्याओं पर एक मुकदमा चलाया गया।
तो उन्हें किसने प्रेरित किया?
उन्होंने गोली क्यों चलाई?
वे सैद्धांतिक रूप से प्रेरित, स्वैच्छिक जल्लाद नहीं हैं।
वे प्रशिक्षित हत्यारे नहीं हैं।
वे टैक्सी चालक या पलम्बर जैसे ग़ैरफ़ौजी काम करने वाले लोग हैं।
हर पहलू से, वे बिल्कुल साधारण इंसान थे।
ऑर्डनरी मेन
साल 1942 की गर्मियाँ, हैमबर्ग,
युद्ध शुरू होने के तीन साल बाद।
प्रशासन एक विशेष कार्य के लिए आदमियों को नियुक्त कर रहा है।
साल 1942 तक, आप जनबल के लगभग अंत तक पहुँच चुके हैं
उन मौतों के कारण जो सेना को
रूस में झेलनी पड़ रही हैं
और जनबल की उस बढ़ती माँग के कारण
जो कि सेना को बढ़ते हुए जर्मन साम्राज्य पर नियंत्रण रखने के लिए चाहिए।
अपनी जनबल की ज़रूरत को पूरा करने के लिए
उन्हें जितने लोग मिल सकें उतने चाहिए थे।
बड़ी उम्र के परिवार वाले लोग जो अब जर्मन "व्हामार्कट" में नहीं जा सकते थे
उन्हें भी बुला लिया गया। उनमें से कई नाज़ी से हमदर्दी नहीं रखते थे
और ना ही यहूदियों से कोई ख़ास दुश्मनी रखते थे।
बल्कि वे ऐतिहासिक रूप से समाजवादी प्रजातान्त्रिक पृष्ठभूमि से थे।
उनमें बेकरों और शिल्पकारों से लेकर
बढ़ई और दफ़्तर में काम करने वाले लोग थे।
वह पुलिस बटैलियन बुनियादी रूप से
हैमबर्ग की औसत जनसंख्या को दर्शाती थी।
उन्हें अतिरिक्त पुलिस अफ़सरों के रूप में भर्ती किया गया है।
पर उनका प्रशिक्षण उन्हें भविष्य के लिए
तैयार करने के लिए काफ़ी नहीं था।
जून 21, 1942 को
उन्होंने अपने परिवारों को अलविदा कहा और घर से निकल गए।
उन्हें अपने मिशन के बारे में कोई विस्तृत आदेश नहीं दिए गए थे
जिनमें जर्मन अधिकृत क्षेत्रों को सुरक्षित रखना शामिल था।
उन्हें पोलैंड ले जाया गया।
जून 25 को अतिरिक्त पुलिस बटैलियन 101
लूबलिन ज़िले के दक्षिणी भाग पहुँचे।
हमें पता था कि कोई तैयार नहीं हुई है।
उन्हें पोलैंड जाते हुए यह पता नहीं था कि उन्हें यह करना होगा।
अफ़सरों को पता नहीं था। ट्राप नहीं जान...
एक दिन पहले तक मेजर ट्राप को पता ही नहीं था कि वह क्या करने जा रहा है।
आज जुलाई 13, 1942 है
और बटैलियन को सुबह जल्दी रिपोर्ट करना है।
मेजर ट्राप, जिसने आदेश दिए,
उम्र में बढ़ा है और इन लोगों में लोकप्रिय है
क्योंकि वह बाक़ी तानाशाह कमांडरों जैसा नहीं है।
लड़के उन्हें "पापा" ट्रैप कहते थे।
इससे पता चलता है कि उनके आपसी रिश्ते कैसे थे।
मेजर ट्राप बटैलियन के सामने खड़ा हुआ और बोला,
"मुझे आज तुम्हें बहुत बुरे आदेश देने हैं।"
उसका गला भरा हुआ है, आँखों से आँसू बह रहे हैं।
वह शारीरिक रूप से ख़ुद पर क़ाबू नहीं रख पा रहा है।
वह इन लोगों से जो करने के लिए कहने वाला है
वह उसके लिए बहुत भयानक और मुश्किल है।
उन्हें 1,500 यहूदी आदमियों, महिलाओं और बच्चों को गोली मारनी है।
और इस वक़्त वह उन्हें एक प्रस्ताव देता है।
"अगर सामान्य सैनिकों में से कोई भी यह नहीं करना चाहता,
तो वह आगे आए और उसे इसमें भाग लेने की ज़रूरत नहीं है।"
इसमें भाग लेने की इच्छा ना होने पर लोगों से आगे बढ़ने को कहना
उनपर दबाव डालता है।
पर जब हमें कोई फ़ैसला लेना हो
और हमें सही विकल्प की जानकारी ना हो,
तो, हम आमतौर पर कुछ नहीं करते।
एक आदमी आगे बढ़ा।
उसकी कंपनी का कप्तान, जो बहुत शर्मिंदा हुआ
क्योंकि उसकी कंपनी के लोग सबसे पहले "डरपोक" माने जाएंगे,
इसका हिस्सा नहीं होंगे, उस पर चिल्लाने लगा।
और ट्राप ने उसे चुप करा दिया, उस आदमी को अपनी सुरक्षा में ले लिया।
और फिर क़रीब एक दर्जन लोग उसके साथ चले गए।
सावधान! बर्खास्त!
ऐतिहासिक रूप से, यह एक बहुत ही दिलचस्प स्थिति है
क्योंकि आदेशों का दस्तावेज़ीकरण किया गया है
और यह साफ़ है कि उनके लिए मारना ज़रूरी नहीं था।
युद्ध के बाद यह कहा जाने लगा कि तुम्हें आदेश मानने पड़ते थे,
वरना तुम्हें गोली मार दी जाती।
यहाँ हम साफ़ तौर पर कह सकते हैं कि वैसा नहीं था।
वो फ़ैसला ले सकते थे।
यही सभी हत्या यूनिटों के लिए भी सच था।
आज तक, ऐसा कोई मामला नहीं मिला जहां
निहत्थे नागरिकों की हत्या करने से इनकार करने पर किसी सिपाही की जान ख़तरे में पड़ी हो।
यह सब सितंबर 1939 में शुरू हुआ। जर्मन "व्हामार्कट" ने पोलैंड पर आक्रमण कर दिया।
कुछ ही हफ़्तों में, वह देश परास्त हो जाता है।
लाखों पोलिश लोग जर्मन नियंत्रण में आ गए और अब उन पर नज़र रखे जाने की ज़रूरत है।
इसके लिए, प्रशासन को सुरक्षा बलों की ज़रूरत है।
जर्मन साम्राज्य के हज़ारों लोग
अधिकृत क्षेत्रों में पुलिस में शामिल होते हैं।
उन्हें उम्मीद है कि इससे वे युद्ध क्षेत्र में तैनात होने से बच सकते हैं।
इतने आवेदन आए कि प्रशासन अपनी पसंद के प्रत्याशी चुन सकता है।
160,000 लोगों ने पुलिस के लिए स्वयंसेवियों के लिए आवेदन दिए
और केवल 26,000 से 30,000 को ही चुना गया।
स्टीफ़न क्लेम्प इतिहासकार
फिर उन्हें छह महीनों तो प्रशिक्षण दिया गया
और सबसे ज़रूरी था सैद्धांतिक प्रशिक्षण
जिसने उनके लिए साफ़ कर दिया कि उनसे किस चीज़ की उम्मीद की जाएगी।
उनसे कहा गया कि बेहतर वंश होने के कारण
उन्हें ध्यान रखना होगा कि अधिकृत इलाकों में
राष्ट्रीय समाजवादी नीतियाँ स्थापित और लागू हों।
प्रशिक्षण के बाद उन्हें इसका मतलब पता चलता।
उनका काम था अधिकृत इलाकों में
क्रूर नाज़ी नीतियों लागू करना।
इसलिए प्रशासन ने उन लोगों को चुना जो नाज़ी विचारधारा से हमदर्दी रखते थे।
उन्हें पुलिस बटैलियन में इकट्ठा करके पोलैंड भेज दिया गया।
वहाँ वे मुख्य रूप से यहूदी नागरिकों को
प्रताड़ित करेंगे और उनकी हत्या करेंगे।
अक्टूबर या नवंबर 1939 के शुरू में ही,
उन ईकाइयों ने नागरिकों को गोलियाँ मारनी शुरू कर दी थीं।
पोलिश लड़ाकों, पादरियों, यहूदी नागरिकों को भी
उठाकर बाहर भेजा जाने लगा।
आप कह सकते हैं कि इन सभी यूनिटों ने
राष्ट्रीय समाजवादी विध्वंस की नीति को लागू किया।
सिर्फ़ दो साल बाद, सोवियत संघ पर हमला।
यह एक विजय और विनाश का युद्ध है।
जर्मनी की योजना के अनुसार,
रहने के लिए जगह बनाने के लिए तीस मिलियन सोवियत नागरिकों को मारना होगा।
मौत के ये चलते-फिरते यूनिट पुलिस और "आइन्सटज़ग्रोपन" नामक
एसएस टास्क फ़ोर्स, से बने हैं और युद्ध में सेना की मदद करते हैं।
जून 27, 1941 को, पुलिस बटैलियन 309 ब्यालिस्टॉक में प्रवेश किया।
सैद्धांतिक रूप से योजनाबद्ध लोगों ने 800 यहूदियों को एक सिनेगॉग में बंद करके
उसमें आग लगा दी।
और फिर उन्होंने कई और लोगों को मार डाला।
अगले दिन, पुलिसवालों को उस शहर को "सुरक्षित" बनाने के लिए सम्मानित किया गया।
तक़रीबन 18,000 आदमी सेना के पीछे गांवों और नगरों में घुसे
जहाँ अधिकाँश युवा और भड़काए हुए बंदूकधारियों
ने सभी यहूदी पुरुष, महिलाओं और बच्चों को मार डाला।
अब हॉलोकॉस्ट शुरू होता है, यहूदियों का व्यवस्थित क़त्लेआम।
कई बंदूकधारियों को हत्याओं से सदमा लगा
जो कि एक वजह है बड़े विध्वंसक कैंप बनाने की,
जैसे कि औषविट्ज़ जो 1941 के अंत में शुरू हुआ।
सामूहिक हत्या की प्रक्रिया को अधिक प्रभावी
और हत्यारों के लिए कम डरावना बनाने की ज़रूरत है।
अगर हम हॉलोकॉस्ट के पीड़ितों की संख्या
का अंदाज़ा लगाने की कोशिश करें
कि कितनी मौतें हुईं,
तो मेरे हिसाब से, सबसे अच्छा अंदाज़ा है कि
मौत के शिविरों में गैस चैम्बरों में आधे, क़रीब तीन मिलियन तक
लोग मारे गए।
क़ैद में क़रीब एक मिलियन लोग मारे गए।
महामारियों में भुखमरी, गरीब मोहल्ले, युद्ध के अंत का क़त्लेआम।
जिसका मतलब है कि फ़ाइरिंग सक्वाड के हाथों दो मिलियन से ऊपर लोग मारे गए,
इन सामूहिक हत्याओं में।
दो मिलियन से ज़्यादा लोग अपने हत्यारों को देखते हुए मारे गए।
यह राज़ आज भी बहुत लोगों को नहीं पता है, यह "भुला दिया गया हॉलोकॉस्ट है।
लपाया, 1941 की गर्मियाँ,
"एंसज़ग्रुप ए" के संचालन के क्षेत्र में।
यह एकमात्र ऐसी फ़िल्म है
जिसमें पूर्वी मोर्चे पर यहूदियों को गोली मारते हुए फ़िल्माया गया है।
आधिकारिक रूप से, फ़िल्माना निषेध है
क्योंकि इन हत्याओं को गुप्त रखा जाना है।
उन्होंने सिर्फ़ दो ग़लतियाँ कीं।
एक, वे सब कुछ फ़िल्माते रहे।
और वह बर्लिन भेजी गईं
जहाँ उसे बाक़ी सब बी, सी, डी से मिलाया गया।
और इस से एक पूरी तस्वीर मिली कि उन्होंने कि शहर, किस नगर,
किस यूनिट मे किस वक़्त किसे मारा।
वह थी पहली ग़लती, रेकॉर्ड रखना।
दूसरी थी कि वे मुझे मिल गए।
युद्ध के बाद न्यूरेम्बर्ग।
कथित "हज़ार साल का साम्राज्य" बर्बाद हो चुका है।
जिस शहर में नाज़ी कभी नाज़ी पार्टी की रैलियाँ आयोजित करते थे,
मित्र सेनाएं जर्मनी के अपराधों पर मुकदमा चलाना चाहती हैं।
न्यूरेम्बर्ग पैलेस ऑफ़ जस्टिस में, मुख्य युद्ध अपराधियों पर मुकदमा चलाया गया।
उन्होंने अपराध का आदेश दिया और उन्हें उसकी सज़ा मिलेगी।
पर हत्याएं किसने कीं?
27 साल के वकील बेंजामिन फ़ेरेंज़ को इसके सुराग
खोजने के लिए कहा गया।
साल 1947 की शुरुआत में, उनकी टीम को महत्वपूर्ण सुराग मिले।
एक दिन मेरा एक अनुसंधानकर्ता आया।
वह बोला, "देखिए मुझे क्या मिला।"
और उसने मुझे कुछ कागज़ दिए, "यूडीएसएसआर से घटना की रिपोर्ट।"
ये मौत के चलते-फिरते यूनिट की मौत की सूचियाँ हैं,
"एसएस आइन्सटज़ग्रोपन।"
लाखों लोगों की मौतों को किसी सफलता की तरह
दर्ज किया गया था।
मैंने एक हिसाब करने वाली मशीन ली
और मैं "आइन्सवंसग्रोपन ए" की रिपोर्टों को जोड़ने लगा।
10,000 यहाँ मारे गए। 15,000 यहाँ मारे गए। 20,000 यहाँ मारे गए।
और मैं वह सब जोड़ने लगा।
जब मैंने एक मिलियन से ज़्यादा तक जोड़ लिए, तो मैंने कहा, "बस।"
फ़ेरेंज़ ज़िम्मेदार एसएस लोगों पर मुकदमा चलाना चाहते हैं।
पर उनके वरिष्ठ अफ़सर ने इनकार कर दिया।
उनके पास पैसा या वक़्त नहीं है।
मुझे थोड़ा ग़ुस्सा आ गया और मैंने कहा,
"आप इन लोगों को छोड़ नहीं सकते!
मेरे पास एक मिलियन हत्याएं हैं, आप इन्हें जाने नहीं दे सकते!"
तो, उन्होंने कहा, "क्या तुम यह अपने बाक़ी काम के साथ कर सकते हो?"
मैंने कहा, "बिल्कुल।" उन्होंने कहा, "ठीक है। तो करो।"
और इसलिए फ़ैसला हुआ कि एक वकील के तौर पर मेरे पहले केस में,
मैं मानव इतिहास के सबसे बड़े हत्या के मुकदमे में मुख्य अभियोजक बन गया।
हमारा लक्ष्य बदला लेना नहीं है और ना ही कोई मुआवज़ा वसूल करना है।
हम चाहते हैं अदालत अंतर्राष्ट्रीय दंड संहिता कॉ लागू करके
मनुष्य के शांति और गरिमा से रहने के अधिकार की पुष्टि करे।
आरोपी हैं "आइन्सटज़ग्रोपन" से एसएस के 24 आदमी।
ये सभी मौत के चलते-फिरते यूनिट के मुखिया थे।
ये नाज़ी अपराधियों की हॉलीवुड की छवि से मेल नहीं खाते।
वह छवि है एक वफ़ादार सेवक की जो बहुत समझदार नहीं है
और वह बस बहुत लोगों को मार देना चाहता है।
पर ऐतिहासिक सच्चाई यह है कि वो ऐसे नहीं थे।
"आइन्सटज़ग्रोपन" नेताओं में से कुछ के पास दो डॉक्टरेट की डिग्रियाँ थीं।
उनमें से अधिकाँश मध्यम वर्गीय, शिक्षित, बहुत परिष्कृत लोग थे
जो मोज़ार्ट या बीटहोवन से बहस कर सकते थे।
हम अभियुक्त ओलनडॉर्फ़ से शुरू करेंगे।
उनमें से एक है ओटो ओलनडॉर्फ़,
"आइन्सवंसग्रोपन डी" का पूर्व मुखिया।
उसने एक साल में 600 लोगों को 90,000 लोगों की हत्या करने के आदेश दिए।
ओलनडॉर्फ़ ने मुझे बहुत प्रभावित किया।
मुझे पता था कि वह पाँच बच्चों का पिता था।
आइन्सटज़ग्रोपन मुकदमे के मुख्य अभियोजक
वह ईमानदार था।
वह प्रभावित करता था।
वह अच्छा दिखता था। बहुत तमीज़दार था।
उसमें एक आत्मविश्वास था
जो लोगों को आकर्षित करता था।
मुझे लगता है कि दुनिया को सोचती थी कि
जो आदमी...
मौत के चलते-फिरते यूनिट का मुखिया हो वह ऐसा नहीं दिखता होगा।
वे सोचते थे कि वह कोई बदसूरत, बूढ़ा, पागल, तर्कहीन, परपीड़क,
बेवकूफ़ शायद, अनुपयुक्त सा आदमी होगा।
पर वह एक सफल आदमी था।
जज उसे पसंद करते थे।
जज ने कहा, "मुझे यह आदमी पसंद है। यह अच्छा इंसान लगता है।"
"पर इसने लोगों की हत्याएं कीं। मेरी समझ से परे है।"
ओलनडॉर्फ़ अपनी साफ़गोई से अदालत को चौंका देता है।
जज ने कई बार उन बयानों के लिए उसका शुक्रिया अदा किया
जो उसने 1946 में एक पूछताछ के दौरान
मित्र सेना को दिए थे।
उन्हें मौत की सज़ा के लिए कैसे ले जाया गया?
उन्हें वहाँ लौरियों में लाया गया।
हमेशा हम जितने लोगों को मार सकें उतने लोग।
क्या यह तुम्हारा आइडिया था?
हाँ।
उन्हें किस हालत में क़त्ल किया गया?
खड़े हुए या घुटनों के बल।
जैसे जुलाई 13, 1942 को हुआ था,
हैमबर्ग अतिरिक्त पुलिस बटैलियन 101 अपने पहले क़त्लेआम के लिए जा रही है।
पुलिस वाले इस बात से अनजान हैं कि आगे क्या होने वाला है।
उन्हें यह नहीं बताया गया है कि फ़ायरिंग सक्वाड हत्याकांड कैसे करना है।
सब कुछ उन्होंने उसी वक़्त सोचा।
उन्हें एक जंगल में ले जाया गया।
फिर पुलिस वाले उन्हें एक-एक कर के जंगल में ले गए,
उनमें से कुछ औरतें थीं, कुछ बच्चे थे।
तो, मौत में अपरसन लाने की जगह
और शिकार और हत्यारों के बीच दूरी रखने की जगह,
यहाँ आप उस आदमी को निजी रूप से जान रहे हैं जिसे आप मारने वाले हैं
और आप उसे बहुत क़रीब से गोली मारते हैं।
कई पुलिस वालों ने बताया कि उन्होंने जंगल में जाते वक़्त
बातचीत की।
उनमें से कुछ जर्मन यहूदी थे जो पहले ही जर्मनी छोड़ चुके थे।
एक यहूदी परिवार "कीनो" का मालिक था, जो हैमबर्ग का एक सिनेमाघर था,
जहाँ यह आदमी फ़िल्में देखने जाता था।
और उसे पता चला कि वह उस सिनेमा हॉल के मालिक को मारने वाला है
जिसमें वह फ़िल्में देखता था।
और ज़ाहिर है, इसका उस पर बहुत मनोवैज्ञानिक
असर पड़ा।
पीड़ितों को मौत का डर था और उन्हें पता था कि वो मरने वाले हैं।
और पुलिसवाले एक भावनात्मक बवंडर से गुज़र रहे थे
क्योंकि उन्हें पता था कि वे किसी को क़रीब से गोली मारने वाले हैं।
तो, यह एक बहुत ही भीषण अनुभव था।
और तभी कुछ लोगों की तबियत ख़राब होने लगी
क्योंकि वे दिमाग़ के टुकड़ों और ख़ून से सने थे।
वे उल्टी करने लगे, वे... वे मायूस हो गए, वे जारी नहीं रख सकते थे।
नरसंहार कई घंटों तक चलता है।
अंत में, 1,500 यहूदी पुरुषों, महिलाओं और बच्चों की लाशें जंगल में पड़ी हुई थीं।
उस रात जब वो घर गए, तो उन्हें शराब परोसी गई,
और ज़्यादातर ने वह पी, पर ज़्यादातर कुछ खा ना पाए।
खाना परोसा गया था, पर अधिकांश लोगों को भूख नहीं थी।
और कुछ को उस रात बुरे सपने आए।
एक आदमी ने तो बुरा सपना देखते हुए छत की तरफ़ गोली भी चला दी थी।
और जैसे कि एक और आदमी ने अपने अनाधिकृत अफ़सर को बताया,
"अगर मुझे यह फिर से करना पड़ा, तो मैं पागल हो जाऊँगा।"
तो वहाँ...
कुछ लोगों के लिए यह एक बहुत ही डरावना अनुभव था
और वह ऐसा दुबारा करने का सोच भी नहीं सकते थे।
प्रशासन जानता था कि वह इन लोगों से क्या करने को कह रहा है।
साल 1941 की गर्मियों की शुरुआत से ही,
एक उच्च पद पर बैठा एसएस नेता "मृत लोगों में शामिल लोगों के लिए
मानसिक मदद की बात करता है।"
"दिन के दृश्यों" को
"साथ मिलकर रात के सौहार्द" से मिटाए जाने की कोशिश होती थी।
ओटो ओलनडॉर्फ़ को उन आदमियों के साथ भी
इन्हीं समस्याओं का सामना करना पड़ता था।
ओटो ओलनडॉर्फ़ ने कहा,
"मेरे आदमियों को पीड़ितों से ज़्यादा सहना पड़ा था।"
इसे आज के नज़रिए से देखा जाए,
तो यह बात बिल्कुल बकवास है।
अपराधी मानसिक प्रक्रिया का प्रयोग करके
ख़ुद को पीड़ित की भूमिका में ढाल रहे हैं
क्योंकि उन्होंने ऐसे काम किए जिनसे उन्हें भी तकलीफ़ हुई।
उसे इन लोगों से हमदर्दी थी अगर वे कुछ ऐसा करते
जो उनके लिए दर्दनाक होता।
"आइन्सटज़ग्रोपन" के कुछ सैनिक
एक शिशु का सिर किसी पेड़ में मार देते।
असला बचाओ।
उसने... ओलनडॉर्फ़ ने समझाया, "मैंने लड़कों को यह करने नहीं दिया।
अगर कोई शिशु था, तो मैंने उनसे कहा था कि माँ से उसे पकड़ने को कहो
और फिर शिशु पर निशाना लगाओ।
क्योंकि तब वो एक ही गोली से उन दोनों को मार सकते हैं
और असला बचा सकते हैं और माँएं रोना बंद कर देती हैं।"
तो, उसे अपने लोगों के लिए "हमदर्दी" थी, पीड़ितों के लिए नहीं।
"आइन्सटज़ग्रोपन" मुकदमे के दौरान,
अदालत जानना चाहती है कि इस हत्याओं का आदेश देने के लिए ओलनडॉर्फ़ को किसने प्रेरित किया।
उसने कहा वह अपनी सरकार के प्रति ईमानदार है।
नष्ट करने का आदेश
प्रशासन के मुखिया की तरफ़ से आया था।
तो, एक तरह से, यह नीति सीधे मुखिया ने बनाई थी।
नाज़ी प्रॉपगैंडा की तरह ही
ओलनडॉर्फ़ मानता था कि यहूदी
सोवियत संघ में साम्यवाद के लिए ज़िम्मेदार हैं
और इसलिए जर्मन साम्राज्य के दुश्मन हैं।
ओलनडॉर्फ़ इस प्रॉपगैंडा को सच क्यों मानता था?
मुझे नहीं लगता कि वह इसे प्रॉपगैंडा मानता था।
वह एक राष्ट्रवादी परिवार में पला-बड़ा था।
विश्वविद्यालय में उसके प्रोफ़ेसर ने
उसे बोलशेविस्म की समस्याओं,
साम्यवाद की समस्याओं, यहूदियों की समस्या के बारे में पढ़ाया।
आपको पढ़ाया जाता है और पढ़ाया जाता है और पढ़ाया जाता है।
और यह आपकी पहले से ही मौजूद मान्यताओं को और मज़बूत कर देता है।
और फिर एक ऐसी सरकार सत्ता में आती है जो कहती है, "हाँ, यह सच है।"
वह यह मानता था कि... बोलशेविक लोग यहूदी हैं
और उन्हें मारे जाना चाहिए।
युद्ध के बाद नरसंहार में बचने वाली एक पीड़ित ने अदालत में गवाही दी।
उन्होंने हमें एक गड्ढे के किनारे एक साथ खड़े होने के लिए कहा।
फिर उन्होंने गोलिया चलानी शुरू कर दीं।
डिना प्रोनीचेवा कीव में सैनिक न्यायालय 1946
मैंने आँखे बंद कीं, मुट्ठियाँ बंद कीं,
सारी माँसपेशियाँ तान कर छलाँग लगा दी।
ऐसा लगा जैसे मैं बहुत देर तक गिरती ही रही।
आख़िरकार, मैं शवों पर आ गिरी।
मुझे गोली नहीं लगी थी।
कुछ देर बाद, गोलियाँ चलनी बंद हो गईं।
मैंने जर्मन सैनिकों को गड्ढे में आते हुए सुना...
ज़िंदा बचे हुए लोगों को मारने के लिए।
कुछ अब भी मौत के क़रीब तड़प और कराह रहे थे।
उन्होंने ज़िंदा लोगों को ढूँढ़ने के लिए टॉर्च का इस्तेमाल किया।
मैंने मरने का नाटक किया, पकड़े जाने के डर से।
अतिरिक्त पुलिस बटैलियन 101 में अधिकाँश लोग
दिल से नाज़ी नहीं थे।
युद्ध के बीस साल बाद,
उन्होंने जाँचकर्ताओं को बताया कि यहूदियों को मारने का अनुभव कैसा था।
वह दृश्य अब भी मेरे दिमाग़ में है।
मुझे याद है मैं सोच रहा था
कि इतनी लाशों को दफ़नाने जितनी ज़मीन ही नहीं है।
मैं ग़ुस्से में था कि हम जानवर बन गए हैं, क़ातिल बन गए हैं।
हम यहूदियों को इंसान नहीं समझते थे।
योज़ेफ़ो में यहूदियों का पहला क़त्लेआम
बहुत दुखद और भयानक था।
और फिर उन्हें उसकी आदत पड़ गई।
वे जो कर रहे थे उसके जितनी जल्दी आदी हो गए,
वे जितनी जल्दी हत्या करने के आदी हो गए
वह मेरे लिए सबसे ज़्यादा चौकाने वाली बातों में से एक थी जो पूछताछ में निकलकर सामने आई।
हमने देखा कि वो सब पहले कुछ नरसंहारों
का पूरा विवरण दे सकते थे।
उसके बाद सब कुछ धुंधला सा था।
उन्हें यह याद नहीं था कि वह कौन सा शहर था।
रिज़र्व पुलिस बटैलियन 101
लड़कों के व्यवहार पर
बटैलियन के नेताओं का बहुत असर पड़ा।
सबसे वरिष्ठ था मेजर विलहेल्म ट्राप
जो 500 आदमियों का कमांडर था।
वह लोकप्रिय था, सम्मानित था और उसने कहा था,
"अगर मेरे हाथ में होता, तो मैं तुम्हें यह आदेश ना देता। पर..."
वह उनसे एकता की माँग कर रहा था, इस काम में उसका साथ देने के लिए,
जो उसका आदेश नहीं था
और वह चाहता था कि वो उसका साथ ना छोड़ें।
यह दबाव और आज़ादी का मिश्रण था।
उनसे कहा गया कि वे मना कर सकते हैं
पर फिर यह काम उनके साथियों को करना पड़ेगा।
यह "यह करना ही होगा, पुलिस बटैलियन को यह काम करना है,"
और "अगर तुम कमज़ोर हो, तो मना कर दो पर अपने साथियों की कीमत पर,"
का एक संयोजन था।
यह संयोजन एक दबाव बनाता है
जिसकी वजह से अधिकाँश लोग गोलीबारियों में भाग लेते हैं।
लोमाज़े, पोलैंड - 17 अगस्त, 1942
अतिरिक्त पुलिस बटालियन 101 द्वारा 1,700 यहूदियों की हत्या
कुछ ही पुलिसकर्मी मना करते हैं हत्या के आदेश को पूरा करने के लिए।
नहीं! हम पहले ही उम्मीद कर रहे थे कि यह ख़त्म हो गया है।
और आलू?
सच कहूँ, तो
विरोध करने वालों के साथ कुछ भी बुरा नहीं हुआ।
उन्हें शौचालय की सफ़ाई या ऐसा ही कोई काम दे दिया गया।
उन्हें बुरा भला कहा जाता था। हरामी, गंदा चूहा, डरपोक वग़ैरह।
वे आदमी घर में नहीं थे,
वे दिन के अंत में अपने परिवारों के पास नहीं गए।
वे पुरुषों का एक समूह थे जो पता नहीं कितने वक़्त तक साथ रहने वाले थे,
उन लोगों के साथ जो उन्हें प्रताड़ित,
बेइज़्ज़त और वर्जित कर सकते थे।
आपमें बहुत आत्मविश्वास की ज़रूरत है इसे सहन के लिए।
वह एक सामाजिक सज़ा हो सकती है, शारीरिक नहीं,
पर मनुष्यों के लिए सामाजिक सज़ा सहना बहुत मुश्किल हो सकता है।
जो कि उनके दिमाग़ में रहती है, उन्हें प्रेरित करती है?
मुझे नहीं लगता कि वे यहूदियों के प्रति जुनूनी हैं।
वे अधिक जुनूनी है...
इस बारे में कि दूसरे लोग उनके बारे में क्या सोचते हैं,
ना कि वे यहूदियों के बारे में क्या सोचते हैं।
मुझे लगता है कि वे ख़ुद के बारे में बहुत जुनूनी हैं,
कि वे इससे कैसे निपटेंगे।
कप्तान वॉल्फ़गैंग हॉफ़मैन मानता है कि वह दबाव सह सकता है
पर एक परेशानी है।
कप्तानों में से एक को एक मनोदैहिक बीमारी हो गई।
जब भी उसकी कंपनी को नरसंहार करने जाना होता है, तो वह बीमार हो जाता है।
और इसलिए, उसके पेट में ऐंठन है और वह बिस्तर से उठ भी नहीं सकता।
और क़त्ल उसके अधीनस्थ के नेतृत्व में करवाने पड़ते हैं।
वह हत्यारा बनना चाहता था, लेकिन उसका शरीर टूट गया।
और ज़ाहिर है, सैनिक सोचते थे कि यह बहुत कायरतापूर्ण था।
वह बुरी तरह शर्मिंदा हुआ।
कप्तान जूलियस वोहलॉफ़ के लिए स्थिति बहुत अलग है।
वह महत्वाकांक्षी है, अपना कैरियर बनाना चाहता है और उत्कृष्ट काम करना चाहता है।
और वह प्यार करता है।
वोहलॉफ़ ने जून में हैमबर्ग में शादी की थी। पहले नरसंहार से कुछ समय पहले।
अधिकारी के रूप में, उसे अपनी पत्नी को पोलैंड ले जाने की अनुमति मिल गई, संचालन के क्षेत्र में।
वह हनीमून पर ना जा पाने कि भरपाई करना चाहता है।
वोहलॉफ़ अपनी गर्भवती दुल्हन को एक यहूदी बस्ती ले आता है।
सभी लोगों की गवाही के अनुसार पूरे ऑपरेशन की
सबसे भयानक कार्रवाई तब हुई
जब मीइदज़रज़ैक में 11,000 यहूदियों को उठा लिया गया,
हज़ार लोगों को मोहल्ले को साफ़ करने की प्रक्रिया में गोली मार दी गई,
गलियाँ लाशों से भरी हुई थीं
और उन्होंने बाक़ी 10,000 को रेल से ट्रबलिंगका भेज दिया।
रेल का डिब्बा खचाखच भरा हुआ है और उन्होंने सबको अंदर भरकर
दरवाज़ा बंद कर दिया।
और वह चौक पर खड़ी होकर यह सब देख रही हैं।
इससे पता चलता है कि वोहलॉफ़ को ख़ुद पर गर्व था,
वह अपनी पत्नी के सामने रौब दिखा रहा था।
वह बिल्कुल भी शर्मिंदा नहीं था।
पूरे पूर्वी भाग में बस्तियाँ बस गई हैं।
मारे जाने से पहले लोग उनमें छुपे हुए हैं।
पीड़ितों को फ़िल्माया गया उनके उत्पीड़कों द्वारा।
पुलिस वाले लोगों की निगरानी करते हैं और उनका क़त्ल कर देते हैं।
पर सिर्फ़ तब तक जब तक राष्ट्रवादी समाजवादी सत्ता में हैं।
ना इस समय से पहले और ना ही इसके बाद
पुलिस ने कभी यहूदियों की हत्या नहीं की।
मुझे नहीं लगता कि लोग मारने के लिए पैदा होते हैं।
हालांकि, मुझे लगता है कि हम हत्यारे बन सकते हैं, सही परिस्थितियों में।
हमें सोचना होगा कि व्यक्ति और सरकार के बीच का
रिश्ता क्या है।
अगर सरकार कहती है कि,
"हम इस समूह से नफ़रत करते हैं
और हम चाहते है कि आप इस समूह से निपटें,"
वह एक बहुत महत्वपूर्ण रिश्ता है।
ये लोग, चाहे वे उस सरकार के सिद्धांतों को मानते हों
जिनके लिए वे काम करते हैं या या जिनके लिए वे एक यंत्र हैं,
जब सरकार सत्ता खो देती है,
जब सरकार बदल जाती है,
तो उनके लिए सरकार की हिंसा में भाग लेने का
कोई कारण नहीं होता।
और मुझे लगता है कि सरकार से अपने रिश्ते को समझना
और वह हमें क्या करने को कह रही है वह समझना
बहुत महत्वपूर्ण है।
युद्ध से पहले जर्मन प्रशासन।
साल 1933, नाज़ी सत्ता में आए
और क़ानूनों को अपनी विचारधारा के अनुसार बदल दिया।
यहूदियों से निर्मम घृणा राज्य का सिद्धांत बन जाती है
और वे तुरंत सभी यहूदियों को जर्मन समाज से बाहर निकालना शुरू कर देते हैं।
लगभग 2,000 यहूदी विरोधी क़ानून पारित किए गए हैं।
लोगों का एक समूह व्यवस्थित रूप बहिष्कृत, कलंकित और अपमानित किया गया।
सामूहिक हत्या की दिशा में पहला क़दम है
"हम" और "उन्हें" के बीच एक स्पष्ट अंतर है।
सभी ने देखा कि लोग अपनी नौकरी खो रहे हैं,
अपने घरों को छोड़ने के लिए मजबूर हो रहे हैं,
अपने सामान की नीलामी कर रहे हैं, व्यवसायों को "आर्यनीकृत" किया जा रहा है।
यह सब एक सार्वजनिक प्रक्रिया थी।
यह कोई राज़ नहीं था।
और वह प्रक्रिया विभाजन को पुष्ट करती है।
वे "वे" हैं, जबकि "हम" अन्य हैं।
यदि मैं किसी व्यक्ति को सिद्धांत रूप में
भिन्न के रूप में परिभाषित करता हूं और व्यवहार में भी उसके साथ भिन्न व्यवहार करता हूं,
तो उस व्यक्ति के विरुद्ध हिंसा का उपयोग करने की इच्छा
स्वाभाविक रूप से बढ़ेगी।
युद्ध के दौरान शारीरिक हिंसा बढ़ जाती है।
जर्मन अधिग्रहण के दौरान पूर्व में सामूहिक हिंसा हुई।
नागरिकों ने यहूदियों पर हमले किए।
साल 1941 की गर्मियों में लेमबर्ग के चित्र।
क़ब्ज़ा करने वाले हिंसा भड़काते हैं।
जो बच जाते हैं वे बाद में जर्मनों द्वारा मारे गए।
एक अपराधी जो लेमबर्ग में मौजूद था युद्ध के बाद अदालत में गवाही देता है।
हमारे नेता ने 12 लोगों के हमारे समूह को भविष्य के कार्यों के बारे में बताया।
हमें इकट्ठा होकर और यहूदी आबादी को गोली मारनी होगी।
काफ़िला गड्ढे से क़रीब 70 से 90 मीटर की दूरी पर रुक गया।
"ग्रोपनफ़्यूरर" ने अपने लोगों इस तरह बाँटा...
...छह लोग पहरा देंगे और छह लोग गोली चलाएंगे।
मुझे गोली चलाने को कहा गया था।
मुझे निजी तौर पर मुझे गोली चलाने को कहा गया था।
फिर गोलीबारी इस तरह हुई...
...क़रीब 45 से 50 लोगों को अलग करके गड्ढे के पास ले जाया गया।
...गड्ढे के पास ले जाया गया।
उन्हें एक पंक्ति में हमारी ओर चेहरा करके खड़ा होना था।
और इस तरह उन्हें गोली मारी गई।
वे इसे एक काम की तरह देखते थे, हालांकि,
ऐसा कुछ जो उन्हें करना ही पड़ेगा।
तो, उस अर्थ में, यह नियमित है।
लेकिन मुझे लगता है कि वे अभी भी इसकी कठिनाई के बारे में जागरूक थे।
जैसा कि मैंने कहा, वे हमेशा जागरूक रहते हैं कि उन्हें एक बुरा काम मिला है।
उन्हें कुछ ऐसा करने के लिए कहा गया जो बेहद कठिन था,
और यह उनका दुर्भाग्य था कि उन्हें इस बटैलियन को सौंपा गया
और ऐसा करने के लिए भेजा गया।
अपराधियों में से प्रत्येक ने अपने काम को सही ठहराने का
अपना तरीका विकसित किया।
"ये गंदा काम किसी को तो करना था।"
या हो सकता है, "हमें एक ऐतिहासिक कर्तव्य पूरा करना है।"
एक अन्य कारक हो सकता है, "मैं इसमें अन्य लोगों की तुलना में बेहतर हूं।"
उन सभी के पास औचित्य थे
जो उन्हें हत्याओं में अर्थ खोजने की अनुमति देते थे।
अंततः, इससे पता चलता है कि सामूहिक हत्या
उन लोगों को सोच कर की जाती है जो मशीन की तरह आदेशों को निष्पादित नहीं करते हैं,
लेकिन जो सोचते हैं और समझते हैं कि वे क्या कर रहे हैं।
लुबनी, यूक्रेन - 16 अक्टूबर, 1941
मृत्युदंड से पहले यहूदी
मैंने कोशिश की और सक्षम था, केवल बच्चों को गोली मारने के लिए।
मेरे बगल वाला आदमी माँ को गोली मारता, और मैं उसके बच्चे को गोली मार देता।
मैंने ख़ुद से कहा कि बच्चा
अपनी मां के बिना नहीं रह पाएगा।
वह अपने क्रूर कार्यों को
"नैतिकता" का कवच पहना देता है।
लोग ऐसा क्यों करते हैं इसके लिए यह समझना महत्वपूर्ण है।
यह अंध आज्ञाकारिता नहीं है।
इसके बजाय, वे आज्ञाओं की व्याख्या उस तरह करते हैं जो उन्हें स्वीकार्य हो
और उन्हें ख़ुद को नैतिक रूप से धर्मी के रूप में देखने की अनुमति देता है।
बच्चों को भी गोली क्यों मारी गई?
ओलनडॉर्फ़ से पूछा गया।
यह सवाल ज़रूरी है
"आइन्सटज़ग्रोपन" के नेताओं के ख़िलाफ़ कार्रवाई के लिए।
मैंने वह सवाल पूछा।
उसने कहा, "क्योंकि अगर वो बढ़े हो जाते
और उन्हें पता होता कि हमने उनके माँ-बाप के साथ क्या किया था,
तो वे जर्मनी के दुश्मन बन जाते।
और मैं "वेटरलैंड" की लंबी सुरक्षा में दिलचस्पी रखता हूँ।
और इसलिए, बच्चों को भी मारना ज़रूरी है।"
ओटो ओलनडॉर्फ़, जो ख़ुद पांच बच्चों का पिता है,
पश्चाताप का कोई संकेत नहीं दिखाता है।
मेजर विलहेल्म ट्राप का क्या?
क्या उसे अपने जुर्म का एहसास है?
उसे पता है कि वह जो कर रहा है वह बहुत बुरा है।
उसने एक बार अपने ड्राइवर से कहा,
"भगवान ना करे कि जर्मनी ये युद्ध हार जाए
क्योंकि हम लोग जो पोलैंड में कर रहे हैं अगर
भगवान ना कर वह कभी अदालत में पहुँच जाए। तो ही भगवान जर्मनी की रक्षा करे।"
मुझे बाद में समझ आया कि वह सही नहीं है।
तुम छटपटाने लगे,
तुम्हारे जो स्पष्ट विचार हुआ करते थे वे चले गए।
बहस मत करो!
लगातार मार-काट से पुरुष संवेदनहीन हो गए हैं।
-बस करो! -वह शुरू हो गया!
भगवान के लिए!
-तुम क्या चाहते हैं? -मैं घर जाना चाहता हूँ!
मेरे लिए, एक तरह से, इससे निकलने वाले सबसे भयानक निष्कर्षों में से एक यह है
कि समय के साथ,
बटैलियन तीन समूहों में टूट गई।
एक समूह पुरुषों का एक समूह था जिन्होंने अन्य मनुष्यों को मारने का आनंद लेना सीख लिया।
और वे इन हत्याओं से वापस आए, दोपहर का भोजन किया
और उन्होंने जो किया उसके बारे में मज़ाक़ किया।
एक व्यक्ति जो हत्या करने में विशेष ख़ुशी पाता है, वह है हार्टविग गनेड है।
वह एक क्रूर और परपीड़क हत्यारा बन जाता है जिसे गोली मारने से पहले
पीड़ितों को प्रताड़ित करने में आनंद आता है।
यहूदियों को गड्ढे के रास्ते पर नग्न रेंगने के लिए मजबूर किया जाता है,
जबकि गनेड अपने आदमियों को पीड़ितों को पीटने का आदेश देता है।
तो यहाँ कोई है जो सचमुच बदल गया था
कि वे क्या कर रहे थे और जो वे देख रहे थे,
और काफ़ी कम समय में एक बहुत ही
बुरा व्यक्ति बन गया।
और एक मध्य समूह था। वे थोड़े निष्क्रिय थे।
जब उन्हें एक ऑपरेशन में भाग लेने के लिए कहा गया,
तो उन्होंने जो कुछ भी कहा, उन्होंने किया,
लेकिन उन्होंने कभी भी इससे बाहर निकलने
या अधिक करने की पहल नहीं की।
तीसरे समूह में हैं विरोधकर्ता।
लेफ़्टिनेंट हांज़ बुमन की तरह,
जो ख़ुद को कुछ ही हफ़्तों के बाद वापस हैमबर्ग
में स्थानांतरित कर दिया था।
पर इससे वह नायक नहीं बना।
वे हमेशा ऐसा करने के तरीके खोजते थे
जिससे प्रक्रिया चालू रहे।
कोई कहेगा कि वे अस्वस्थ थे या वे उस दिन बहुत कमज़ोर महसूस कर रहे थे।
लेकिन यह प्रतिरोध का कार्य नहीं था,
यह पूरी तरह से पुलिस बटैलियन की वैधता पर सवाल उठाए बिना
व्यक्ति को निकालने का प्रयास था।
अतिरिक्त पुलिस बटैलियन के सदस्य
38,000 यहूदियों को मारने में शामिल हैं।
और वे विध्वंस शिविरों में 45,000 और भेज देते हैं।
पुलिस बटैलियन 101 के मामले में
ख़ौफ़नाक और केंद्रीय मुद्दा यह है कि
सामूहिक हत्या को अंजाम देने के लिए
आपको विचारधारा से प्रेरित होने के लिए दृढ़ विश्वास
से कार्य करने की आवश्यकता नहीं है।
दूसरे विश्व युद्ध के दौरान 130 से अधिक पुलिस बटैलियन हैं।
इन सभी ईकाइयों में से हैमबर्ग बटैलियन की चौथी अधिकतम हत्या दर है।
अतिरिक्त पुलिस बटैलियन 101, एक मायने में, असामान्य है।
और वह, एक तरह से, इसे और भी भयावह बना देता है।
हम देखते हैं कि बिना किसी तैयारी के,
बिना चयन के, बिना मतारोपण के, बिना नाज़ीकरण के
एक बटैलियन जर्मन ऑर्डर पुलिस में सबसे विपुल हत्या
इकाइयों में से एक बन सकती है।
न्यूरेम्बर्ग, अप्रैल 10, 1948। फ़ैसले का दिन।
फाँसी की सज़ा।
फिर हाथ हटा लेते हैं, इसे नीचे रखते हैं, न्यायाधीश को सिर हिलाते हैं, पीछे हट जाते हैं।
और बस।
और गए वो नर्क में
मैं मौत के घर गया, जो अदालत के ठीक नीचे है,
उससे बात करने के लिए।
मैंने कभी अदालत के बाहर किसी प्रतिवादी से बात नहीं की थी, एक शब्द भी नहीं।
हालांकि मुझे उम्मीद थी कि वह मुझसे कहेगा...
जब मैं उसे मिलने गया, और मुझे पता था कि उसे निश्चित रूप से फांसी लगने वाली है,
"क्या मैं तुम्हारे लिए कुछ कर सकता हूँ?"
मुझे लगा वह कहेगा, "मेरे बच्चों से कहना मैं उनसे प्यार करता हूं, मेरी पत्नी से कहना मुझे माफ़ कर दो।"
दुख या अफ़सोस का एक शब्द भी नहीं।
उसने कहा कि वह अपनी सगी बहन को गोली मार देगा अगर वह ऐसी परिस्थिति में हुआ तो।
"अलविदा, मि. ओलनडॉर्फ़," मैंने कहा, और दरवाज़ा उसके मुंह पर मार दिया।
मैंने सीएनएन पर एक ब्रॉडकास्ट किया था और उन्होंने कहा,
"इन राक्षसों से बात करके कैसा लगा?"
और मैंने कहा, "वे राक्षस नहीं थे।" वे बोले, "क्या मतलब?
उन्होंने हज़ारों बच्चों को मार डाला। आप उस राक्षस नहीं कहते?"
मैंने कहा, "क्या वह आदमी जिसने हिरोशिमा पर परमाणु बम गिराया था,
क्या वह भी राक्षस था?"
वो थे राष्ट्रपति ट्रूमैन।
मुझे उस सवाल का जवाब कभी नहीं मिला।
इसलिए, मुझे इसमें कोई संदेह नहीं है कि ओलनडॉर्फ़ एक जर्मन देशभक्त व्यक्ति था
और उसने वह किया जो उसने सोचा कि उसके देश के हित में है।
लेकिन यह कोई तर्क नहीं है जिसे एक सामान्य इंसान को पूरा कर
स्वतंत्र रूप से चलने की अनुमति दी जानी चाहिए।
युद्ध के बाद, जर्मन लोग भूल जाना चाहते हैं।
और पुलिस भी।
युद्ध के दौरान सामूहिक गोलीबारी में 60,000 पुलिस अधिकारी शामिल थे।
उनमें से कई 1945 के बाद कई क़ानून प्रवर्तन में ही रहे।
1950 के दशक के अंत तक वास्तव में यह स्पष्ट नहीं हो पाया कि
सामान्य जर्मन हाॅलोकाॅस्ट में किस हद तक शामिल थे।
न्यायपालिका 172,000 से अधिक लोगों की जाँच करती है
जिनमें एसएस, गस्टापों और पुलिस के सदस्य शामिल हैं।
उनमें से 500 से कम को नरसंहार में शामिल होने के लिए
दोषी ठहराया गया है।
अभियोजन प्रक्रिया बहुत बेकार थी।
बहुत सारी सामग्री और दस्तावेज़ एकत्र किए गए थे,
वास्तव में अच्छे सबूत थे,
लेकिन उन लोगों को दंडित करने की इच्छाशक्ति की कमी थी जो अपराधों में शामिल थे।
हैमबर्ग बटैलियन को भी जांच के दायरे में लाया गया है।
210 पूर्व सदस्यों से पूछताछ हुई।
साल 1967 में उनमें से 14 पर आरोप लगाए गए।
परीक्षण बटालियन के भीतर प्रक्रिया ओंर व्यवहार के पैटर्न का विवरण
प्रकट करने में सफल होता है।
जूलियस वोहलॉफ़ पर भी मुकदमा चलाया जाता है।
वह आदमी जो अपनी पत्नी को पोलैंड लाया था।
इनमें से कई पुरुष, वे ख़ुद को दोहरे शिकार के रूप में देखते हैं।
वे पीड़ित हैं जिन्हें चुना गया है तीसरे साम्राज्य का सबसे गंदा काम करने को।
और फिर वे कार्योत्तर नई नैतिकता या युद्ध के बाद
बनाए गए नए क़ानून के शिकार हैं,
जिन्हें ख़ुद पर लागू होने को पूरी तरह से अनुचित मानते हैं
क्योंकि जब उन्होंने ऐसा किया, तो यह "अवैध" नहीं था।
वह सरकार का आदेश था।
अत: वे आत्म-दया ग्रस्त हैं, अपराध-बोध से नहीं।
"मैं बेचारा।"
पीड़ित नहीं। "मैं बेचारा। देखो मुझे क्या करने के लिए कहा गया था और मुझे करना पड़ा।"
केवल दो प्रतिवादियों को जेल की सज़ा काटनी होगी।
प्रतिवादियों में से एक जूलियस वोहलॉफ़ है।
83,000 लोगों की हत्या, और उनमें से कोई भी ज़िम्मेदार महसूस नहीं करता।
वे तो कठपुतली थे।
लेकिन प्रत्येक पुलिसकर्मी स्वतंत्र था,
और कोई कम नहीं।
जिन्होंने विश्वास से हत्या नहीं की, वे बदल गए।
मुझे लगता है, दुर्भाग्य से, यह हमें दिखाता है कि
कुछ परिस्थितियों में सभी प्रकार के लोग हत्यारे बन सकते हैं।
वे शासन जो नरसंहार या सामूहिक हत्या करना चाहते हैं,
वे ऐसा करने में कभी असफल नहीं होंगे क्योंकि उन लोगों की कमी होगी जो ट्रिगर खींचेंगे।
हॉलोकॉस्ट के बाद कई नरसंहार हुए हैं।
नरसंहार और सामूहिक हत्याएं हुई हैं।
ऐसे अन्य संदर्भ हैं
जहां हम उन तंत्रों को पाते हैं
जो लोगों को बिना किसी व्यक्तिगत या मनोवैज्ञानिक उद्देश्यों के दूसरों को मारने के लिए
प्रेरित करते हैं।
जहां भी लोग ख़ुद से कह सकते हैं, "मैं पहिया में एक दांता हूँ, ज़िम्मेदार नहीं,"
उस रवैये के साथ, लगभग कुछ भी संभव है।
हॉलोकॉस्ट एक अनूठा अपराध था इसकी योजना और वितरण में।
फिर भी, आज तक,
लोग मारे जा रहे हैं किसी अलग समूह से संबंधित होने के कारण।
स्रेब्रेनिका, बोस्निया 1995 8,000 से अधिक लोगों की हत्या
रवांडा 1994 800,000 से अधिक नागरिकों की हत्या
माइ लाई, वियतनाम 1968 504 नागरिकों की हत्या
उनमें से 173 बच्चे थे (56 शिशु)
हम यह सोचना पसंद करते हैं कि हम अपने भाग्य के स्वामी हैं।
लेकिन मुझे लगता है कि वास्तव में,
हम उन चीज़ों के अधिकार में अधिक होते हैं जिन पर हमारा नियंत्रण कम है।
जिस तरह से हम अधिक नियंत्रण प्राप्त करते हैं वह उनके बारे में अधिक जागरूक होने से।
"ऑर्डिनरी मेन" किताब लिखने का एक कारण यह है कि
लोग हमारी भेद्यता के बारे में और अधिक जागरूक हो जाएं,
ताकि जब हम इस प्रकार की परिस्थितियों का सामना करें,
तो हम आश्चर्यचकित न हों, कि हमारे पास क्षमता है
कि हम अन्य की तुलना में अधिक सचेत निर्णय लेते हैं।
क्या एक सामान्य आदमी एक राक्षस है?
मुझे लगता है कि सभी लोग उन चीज़ों को करने में सक्षम हैं
जिनकी वे कल्पना भी नहीं करते हैं कि वे करने में सक्षम हैं।
मुझे लगता है कि हम "अन्य" अपराधियों को चाहते हैं,
ओलनडोर्फ़ जैसे लोग,
क्योंकि हम आईने में नहीं देखना चाहते हैं और ख़ुद को वापस प्रतिबिंबित नहीं करना चाहते हैं।
वे सूट पहनते थे, वे पढ़े-लिखे थे, वे विश्वविद्यालय गए थे
वे कई भाषाएँ बोलते थे।
और मुझे लगता है कि हम विश्वास करना चाहते हैं कि हम वह कभी नहीं करेंगे जो उन लोगों ने किया।
आपको आदर्शवादी बनने की ज़रूरत नहीं है।
आपको नफ़रत करने की आवश्यकता नहीं है।
आपको कुछ भी होने की ज़रूरत नहीं है, और आप फिर भी किसी को मार सकते हैं।
तो, सवाल यह है, "क्या सामान्य या मामूली लोग राक्षस हैं?"
मुझे लगता है हम सब में ऐसा करने की क्षमता।
न्यूरेम्बर्ग के अनुभव ने उसे हमेशा के लिए बदल दिया।
अपने पूरे जीवन के दौरान, बेंजामिन फेरेंज़ ने यह सुनिश्चित करने के लिए काम किया
कि मानवता के ख़िलाफ़ अपराधों की पुनरावृत्ति ना हो।
उनकी पहल पर ही
हेग में अंतर्राष्ट्रीय आपराधिक न्यायालय की स्थापना की गई थी,
जहां आज भी युद्ध अपराधों पर मुकदमा चलाया जाता है।
हम सब निवासी हैं एक छोटे से ग्रह के।
विचार यह है कि जब हम यह नहीं पहचानते हैं
कि हमारे अलग-अलग धर्म, अलग-अलग देश, अलग-अलग रंग हैं,
लेकिन सभी इंसान एक छोटे से ग्रह पर रहते हैं।
अगर हम एक रास्ते पर चलते हैं, हम सफल होंगे।
नहीं रहे तो हमारा वजूद ही ख़त्म हो जाएगा।
मैंने अपना काम कर दिया है। मैं सौ साल का हूँ।
पता नहीं मैं कब तक जारी रख पाऊँगा।
पर जब तक कर पाऊँगा, करूँगा।
अब मैं इसे युवाओं पर छोड़ता हूं इस मशाल को आगे ले जाने के लिए।
चलो, ध्यान दो। घर के लिए।
हाँ, ठीक है।